Document ID: 32001R1459

Κανονισμός (ΕΚ) αριθ. 1459/2001 της Επιτροπής
της 17ης Ιουλίου 2001
για την κατάργηση του κανονισμού (ΕΚ) αριθ. 1046/2001 σχετικά με τη θέσπιση έκτακτων μέτρων στήριξης της αγοράς στον τομέα του χοιρείου και του βοείου κρέατος στις Κάτω Χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, για την κοινή οργάνωση αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 20,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του βοείου κρέατος(3), και ιδίως το άρθρο 39,
Εκτιμώντας τα ακόλουθα:
(1) Λόγω της εμφάνισης αφθώδους πυρετού σε ορισμένες περιοχές των Κάτω Χωρών, οι αρχές της χώρας έλαβαν υγειονομικά μέτρα δυνάμει του άρθρου 9 της οδηγίας 85/511/ΕΟΚ του Συμβουλίου, της 18ης Νοεμβρίου 1985, σχετικά με τη θέσπιση κοινοτικών μέτρων για την καταπολέμηση του αφθώδους πυρετού(4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας. Με τον κανονισμό (ΕΚ) αριθ. 1046/2001 της Επιτροπής(5), θεσπίστηκαν έκτακτα μέτρα στήριξης της αγοράς στον τομέα του χοιρείου και του βοείου κρέατος για το εν λόγω κράτος μέλος.
(2) Χάρη στην πρόοδο που έχει επιτευχθεί στον υγειονομικό τομέα, θα πρέπει να τεθεί τέρμα στην εφαρμογή των έκτακτων μέτρων στήριξης της αγοράς. Ως εκ τούτου, πρέπει να καταργηθεί ο κανονισμός (ΕΚ) αριθ. 1046/2001.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνεδρίασης των επιτροπών διαχείρισης χοιρείου και βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1046/2001 καταργείται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 2001.

Labels: 17
19
3
6
18